ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 1ης Φεβρουαρίου 1989

για την τροποποίηση της απόφασης 88/557/ΕΟΚ, που εξουσιοδοτεί τα κράτη μέλη να επιτρέπουν προσωρινά την εμπορία δασικών φυτών προς φύτευση τα οποία δεν πληρούν τους όρους της οδηγίας 66/404/ΕΟΚ του Συμβουλίου

(89/131/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/404/ΕΟΚ του Συμβουλίου της 14ης Ιουνίου 1966 για την εμπορία δασικών φυτών προς φύτευση (1), όπως τροποποιήθηκε τελευταία από την οδηγία 88/332/ΕΟΚ (2), και ιδίως το άρθρο 15,

το αίτημα που υπέβαλε το Ηνωμένο Βασίλειο,

Εκτιμώντας:

ότι η παραγωγή φυτών προς φύτευση του είδους Larix decidua mill είναι προς το παρόν ανεπαρκής στο Ηνωμένο Βασίλειο, με αποτέλεσμα να μην πληρούνται οι όροι που προβλέπονται στις διατάξεις της οδηγίας 66/404/ΕΟΚ·

ότι οι τρίτες χώρες δεν είναι σε θέση να τους προμηθεύσουν ικανοποιητικό αριθμό φυτών προς φύτευση του εν λόγω είδους που να μπορούν να παρέχουν τις ίδιες εγγυήσεις με εκείνες των κοινοτικών φυτών προς φύτευση, όπως προβλέπεται στην προαναφερθείσα οδηγία·

ότι θα έπρεπε, ως εκ τούτου, το Ηνωμένο Βασίλειο να μπορεί να επιτρέψει για ένα περιορισμένο διάστημα, την εμπορία φυτών προς φύτευση του εν λόγω είδους τα οποία πληρούν λιγότερο αυστηρούς όρους σε σχέση με την προέλευση ή τις προελεύσεις που θεωρούνται κατάλληλες από αυτό το κράτος μέλος·

ότι η εν λόγω εμπορία θα πρέπει να επιτραπεί με τους ίδιους όρους ελέγχου και προθεσμιών που επιτρέπονται οι εμπορίες με βάση την απόφαση 88/557/ΕΟΚ της Επιτροπής (3)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 88/557/ΕΟΚ, για το είδος Larix decidua mill και σε σχέση με το Ηνωμένο Βασίλειο, αντικαθίσταται ο αριθμός 300 χγρ. με τον αριθμό 320 χγρ. στη στήλη «χγρ.» και εισάγεται η αναφορά«PL», στη στήλη «προέλευση» .

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 1 Φεβρουαρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. 125 της 11. 7. 1966, σ. 2326/66.

(2) ΕΕ αριθ. L 151 της 17. 6. 1988, σ. 82.

(3) ΕΕ αριθ. L 307 της 12. 11. 1988, σ. 43.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Φεβρουαρίου 1989

σχετικά με τη σύναψη από την Επιτροπή, εξ ονόματος και για λογαριασμό της Κοινότητας, συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ιαπωνίας στον τομέα της ελεγχόμενης θερμοπυρηνικής σύντηξης

(89/149/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τη δεύτερη παράγραφο του άρθρου 101,

Εκτιμώντας ότι το Συμβούλιο στην απόφασή του της 23ης Ιανουαρίου 1989 ενέκρινε τη σύναψη της συμφωνίας συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ιαπωνίας στον τομέα της ελεγχόμενης θερμοπυρηνικής σύντηξης,

ΑΠΟΦΑΣΙΖΕΙ:

Άρθρο 1

Συνάπτεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας και της κυβέρνησης της Ιαπωνίας στον τομέα της ελεγχόμενης θερμοπυρηνικής σύντηξης. Το κείμενο της συμφωνίας συνεργασίας επισυνάπτεται στην παρούσα απόφαση.

Άρθρο 2

Ο Πρόεδρος της Επιτροπής εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία συνεργασίας ως εκπρόσωπος της Ευρωπαϊκής Κοινότητας Ατομικής Ενέργειας.

Βρυξέλλες, 10 Φεβρουαρίου 1989.

Για την Επιτροπή

Filippo M. PANDOLFI

Αντιπρόεδρος
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Νοεμβρίου 1988

για την προσαρμογή των διορθωτικών συντελεστών που εφαρμόζονται από την 1η Μαρτίου 1988 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

(89/62/ΕΟΚ, ΕΥΡΑΤΟΜ, ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), όπως τροποποιήθηκε τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 2339/88 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚΑΧ, ΕΟΚ, Ευρατόμ) αριθ. 2176/88 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1988 στις καταβαλλόμενες αμοιβές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες·

ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης·

ότι πρέπει να προσαρμοστούν από 1ης Μαρτίου 1988 ορισμένοι διορθωτικοί συντελεστές καθόσον, με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη τιμή συναλλάγματος, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,

ΑΠΟΦΑΣΙΖΕΙ:

Άρθρο μόνο

Από 1ης Μαρτίου 1988 οι διορθωτικοί συντελεστές που εφαρμόζονται στις αμοιβές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα.

Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα απόφαση.

Βρυξέλλες, 22 Νοεμβρίου 1988.

Για την Επιτροπή

Henning CHRISTOPHERSEN

Αντιπρόεδρος

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 204 της 29. 7. 1988, σ. 5.

(3) ΕΕ αριθ. L 191 της 22. 7. 1988, σ. 4.

(4) Βλέπε σελίδα 49 της παρούσας Επίσημης Εφημερίδας.

ΠΑΡΑΡΤΗΜΑ

1.2 // // // Τόπος υπηρεσίας

// Διορθωτικοί συντελεστές // // // Αίγυπτος // 46,53 // Βραζιλία // 56,46 // Γιουγκοσλαβία // 44,38 // Γκάμπια // 66,44 // Γκάνα // 47,85 // Γουινέα Μπισσάου // 65,70 // Ζαΐρ // 74,87 // Λίβανος // 28,14 // Μαλάουι // 52,84 // Μεξικό // 36,10 // Μπανγκλαντές // 46,14 // Ουγκάντα // 91,62 // Σιέρρα Λεόνε // 152,75 // Σομαλία // 52,30 // Σουδάν // 62,99 // Σουρινάμ // 171,90 // Τανζανία // 33,43 // Τουρκία // 37,07 // //
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Δεκεμβρίου 1988

που τροποποιεί την απόφαση 86/477/ΕΟΚ για την έγκριση Ολοκληρωμένου Μεσογειακού Προγράμματος για τη νήσο Κρήτη (Ελλάδα)

(Το κείμενο στην ελληνική γλώσσα είναι το μόνο αυθεντικό)

(89/39/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα Ολοκληρωμένα Μεσογειακά Προγράμματα (1), και ιδίως το άρθρο 7,

Εκτιμώντας:

ότι με την απόφαση 86/477/ΕΟΚ (2) η Επιτροπή αποφάσισε την έγκριση Ολοκληρωμένου Μεσογειακού Προγράμματος για τη νήσο Κρήτη, στο εξής καλούμενο ΟΜΠ Κρήτης·

ότι η Επιτροπή των Ευρωπαϊκών Κοινοτήτων και η Ελληνική Δημοκρατία υπέγραψαν μία σύμβαση προγράμματος (3) για την εφαρμογή του ΟΜΠ Κρήτης σύμφωνα με τις διατάξεις του άρθρου 9 του κανονισμού (ΕΟΚ) αριθ. 2088/85·

ότι το άρθρο 9 της σύμβασης προγράμματος για το ΟΜΠ Κρήτης προβλέπει, ιδίως, ότι οι ελληνικές αρχές υποβάλλουν στην Επιτροπή ένα αρχικό λεπτομερές σχέδιο χρηματοδότησης για τα έτη 1988 έως 1992, και ότι στη συνέχεια η Επιτροπή καθορίζει, μαζί με ενδεχόμενες τροποποιήσεις, τον κατάλογο και το χρονοδιάγραμμα των μέτρων που θα ισχύσουν στο πλαίσιο του ΟΜΠ Κρήτης και ενημερώνει το χρονοδιάγραμμα των προβλέψεων αναλήψεων υποχρεώσεων και πληρωμών·

ότι, μετά την υποβολή από τις ελληνικές αρχές το Δεκέμβριο 1987 ενός λεπτομερούς σχέδιου χρηματοδότησης για τα έτη 1988 έως 1992, θα πρέπει να αναθεωρηθούν η εκτίμηση των δαπανών για τα μέτρα από τα οποία αποτελείται το ΟΜΠ Κρήτης, και οι κοινοτικές συνεισφορές από τους πόρους του προϋπολογισμού για τις δαπάνες αυτές·

ότι, εξάλλου, όπως προκύπτει από αυτό το λεπτομερές σχέδιο χρηματοδότησης, χρειάζεται να τροποποιηθεί το ανώτατο όριο των συνεισφορών από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπέρ των προαναφερθέντων μέτρων·

ότι η συμβουλευτική επιτροπή των ΟΜΠ που αναφέρεται στο άρθρο 7 του κανονισμού (ΕΟΚ) αριθ. 2088/85 ενημερώθηκε για τις τροποποιήσεις αυτές,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του άρθρου 2 της απόφασης 86/477/ΕΟΚ αντικαθίσταται από το ακόλουθο κείμενο:

«Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 δεν θα υπερβαίνει τα 103 641 000 Ecu σε σχέση με τις δαπάνες που θα πραγματοποιηθούν κατά την περίοδο από 13 Νοεμβρίου 1985 έως 12 Νοεμβρίου 1992 για τη χρηματοδότηση των μέτρων στα πλαίσια του ΟΜΠ Κρήτης, για τα οποία το σύνολο των συνεισφορών από τον κοινοτικό προϋπολογισμό υπολογίζεται σε 245 243 000 Ecu.»

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 30 Δεκεμβρίου 1988.

Για την Επιτροπή

Γρηγόρης ΒΑΡΦΗΣ

Μέλος της Επιτροπής

(1) ΕΕ αριθ. L 197 της 27. 7. 1985, σ. 1.

(2) ΕΕ αριθ. L 282 της 3. 10. 1986, σ. 21.

(3) ΕΕ αριθ. C 35 της 13. 2. 1987, σ. 2.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Ιουνίου 1988 για την αποδοχή, εξ ονόματος της Κοινότητας, του παραρτήματος Β.2 της Διεθνούς Σύμβασης για την Απλούστευση και την Εναρμόνιση των Τελωνειακών Καθεστώτων ( 88/355/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 235,

την πρόταση της Επιτροπής,

τη γνώμη του Ευρωπαϊκού Κοινοβουλίου^( 1 ),

Εκτιμώντας :

ότι, σύμφωνα νε την απόφαση 75/199/ΕΟΚ^(2), η Κοινότητα συνήψε τη Διεθνή Σύμβαση για την Απλούστευση και την Εναρμόνιση των Τελωνειακών Καθεστώτων ότι η αποδοχή των παραρτημάτων της Διεθνούς Σύμβασης για την Απλούστευση και την Εναρμόνιση των Τελωνειακών Καθεστώτων συμβάλλει αποτελεσματικά στην ανάπτυξη και στη διευκόλυνση των διεθνών συναλλαγών εμπορευμάτων ότι το παράρτημα Β.2 σχετικά με την απαλλαγή από εισαγωγικούς δασμούς και φόρους εμπορευμάτων που διασαφίζονται για να τεθούν σε κατανάλωση μπορεί να γίνει αποδεκτό από την Κοινότητα ότι πρέπει εντούτοις να συνοδευθεί η αποδοχή αυτή από ορισμένες επιφυλάξεις, με σκοπό να ληφθούν υπόψη οι απαιτήσεις της τελωνειακής ένωσης και η σημερινή κατάσταση όσον αφορά την εναρμόνιση της τελωνειακής νομοθεσίας,

ΑΠΟΦΑΣΙΖΕΙ :

ιΑρθρο 1 Το παράρτημα Β.2 της Διεθνούς Σύμβασης για την Απλούστευση και την Εναρμόνιση των Τελωνειακών Καθεστώτων, σχετικά με την απαλλαγή από εισαγωγικούς δασμούς και φόρους εμπορευμάτων που διασαφίζονται για να τεθούν σε κατανάλωση, γίνεται αποδεκτό εξ ονόματος της Κοινότητας, με μια επιφύλαξη γενικής φύσεως, και με επιφυλάξεις όσον αφορά τους κανόνες 3, 21, 28 και 34 και τις συνιστώμενες πρακτικές 10, 16, 18, 19, 20, 23, 27, 29, 32, 33 και 35 .

Το κείμενο του παραρτήματος Β.2 συνοδευόμενο από τις επιφυλάξεις επισυνάπτεται στην παρούσα απόφαση .

ιΑρθρο 2 Ο Πρόεδρος του Συμβουλίου καθορίζει το πρόσωπο που είναι αρμόδιο για να κοινοποιήσει στη Γενική Γραμματεία του Συμβουλίου Τελωνειακής Συνεργασίας την αποδοχή, εκ μέρους της Κοινότητας, του παραρτήματος που αναφέρεται στο άρθρο 1 με τις επιφυλάξεις που σημειώνονται στο άρθρο αυτό .

Λουξεμβούργο, 7 Ιουνίου 1988 .

Για το Συμβούλιο Ο Πρόεδρος M . BANGEMANN ( 1 ) ΕΕ αριθ . L 167 της 27 . 6 . 1988 . ( 2 ) ΕΕ αριθ . L 100 της 21 . 4 . 1975, σ . 1 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για τη σύναψη συμφωνίας υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και περί της εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ ( 88/648/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη σύσταση της Επιτροπής,

Εκτιμώντας :

ότι η συμφωνία μεταξύ της Ευρωπαϊκής Οικονομικής Κοινότητας και του κράτους του Ισραήλ(1 ) υπεγράφη στις 11 Μαΐου 1975;

ότι πρέπει να εγκριθεί η συμφωνία υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της προαναφερθείσας συμφωνίας και περί της εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ,

ΑΠΟΦΑΣΙΖΕΙ :

Αρθρο 1 Η συμφωνία υπό μορφή ανταλλαγής επιστολών περί του άρθρου 9 του πρωτοκόλλου αριθ . 1 της συμφωνίας μεταξύ της Ευρωπαϊκής Οικονομικής Κοινότητας και του κράτους του Ισραήλ και περί της εισαγωγής, στην Κοινότητα, φρουτοσαλάτας σε κονσέρβες καταγωγής Ισραήλ, εγκρίνεται εξ ονόματος της Κοινότητας .

Το κείμενο της συμφωνίας επισυνάπτεται στην παρούσα απόφαση .

Αρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή της συμφωνίας, δεσμεύοντας την Κοινότητα .

Αρθρο 3 Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Βρυξέλλες, 21ης Δεκεμβρίου 1988 .

Για το ΣυμβούλιοΗ ΠρόεδροςΒ . ΠΑΠΑΝΔΡΕΟΥ ( 1)ΕΕ αριθ . L 136 της 28.^5 .^1975, σ.^3 .
ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Μαΐου 1988 που αφορά τη σύναψη της ευρωπαϊκής σύμβασης για την προστασία των ζώων που προορίζονται για σφαγή ( 88/306/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι το Συμβούλιο ενέκρινε την οδηγία 74/577/ΕΟΚ περί αναισθητοποιήσεως των ζώων προ της σφαγής τους^(4 ), την οδηγία 64/433/ΕΟΚ περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων^(5 ), όπως τροποποιήθηκε τελευταία από την οδηγία 86/587/EOK ( 6 ), και ιδίως το παράρτημα Ι κεφάλαιο Ι σημείο 13 στοιχείο α ) της οδηγίας αυτής, καθώς και την οδηγία 71/118/ΕΟΚ περί υγειονομικών προβλημάτων στον τομέα των συναλλαγών νωπών κρεάτων πουλερικών^(7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3768/85^(8 ), και ιδίως το παράρτημα Ι κεφάλαιο IV σημείο 20 ότι το Συμβούλιο της Ευρώπης κατάρτισε την ευρωπαϊκή σύμβαση για την προστασία των ζώων που προορί - ( 9 ) ΕΕ αριθ . C 15 της 20 . 1 . 1988, σ . 3 .

( 10 ) ΕΕ αριθ . C 49 της 22 . 2 . 1988, σ . 146 .

( 11 ) ΕΕ αριθ . C 35 της 8 . 2 . 1988, σ . 8 .

( 12 ) ΕΕ αριθ . L 316 της 26 . 11 . 1974, σ . 10 .

( 13 ) ΕΕ αριθ . 121 της 29 . 7 . 1964, σ . 2012/64 .

( 14 ) ΕΕ αριθ . L 339 της 2 . 12 . 1986, σ . 26 .

( 15 ) ΕΕ αριθ . L 55 της 8 . 3 . 1971, σ . 23 .

( 16 ) ΕΕ αριθ . L 362 της 31 . 12 . 1985, σ . 8 .

ζονται για σφαγή, εφεξής καλούμενη "σύμβαση" για να προστατεύσει τα ζώα που προορίζονται για σφαγή ότι το άρθρο 20 της σύμβασης ορίζει ότι είναι ανοικτή προς υπογραφή από τα κράτη μέλη του Συμβουλίου της Ευρώπης καθώς και από την Ευρωπαϊκή Οικονομική Κοινότητα ότι οι διατάξεις της σύμβασης είναι σύμφωνες με τις οδηγίες 74/577/ΕΟΚ, 64/433/ΕΟΚ και 71/118/ΕΟΚ ότι, όμως, η σύμβαση καλύπτει ένα ευρύτερο πεδίο εφαρμογής ότι οι εθνικές νομοθεσίες στον τομέα της προστασίας των ζώων που προορίζονται για σφαγή έχουν επιπτώσεις στις συνθήκες του ανταγωνισμού και, κατά συνέπεια, στη λειτουργία της κοινής αγοράς των γεωργικών προϊόντων ότι η σύμβαση καλύπτει θέματα που αφορούν την κοινή γεωργική πολιτική ότι για την επίτευξη των στόχων της Κοινότητας ενδείκνυται η συμμετοχή της στη σύμβαση,

ΑΠΟΦΑΣΙΖΕΙ :

ίΑρθρο 1 Η ευρωπαϊκή σύμβαση για την προστασία των ζώων που προορίζονται για σφαγή εγκρίνεται εξ ονόματος της Ευρωπαϊκής Οικονομικής Κοινότητας .

Το κείμενο της σύμβασης επισυνάπτεται στην παρούσα απόφαση .

2 . 6 . 88 Επίσημη Εφημερίδα των Ευρωπαϊκών Κοινοτήτων ίΑρθρο 2 Ο Πρόεδρος του Συμβουλίου προβαίνει στην κατάθεση της πράξης έγκρισης σύμφωνα με το άρθρο 20 της σύμβασης^(17 ).

Βρυξέλλες, 16 Μαΐου 1988 .

Για το Συμβούλιο Ο Πρόεδρος I . KIECHLE ( 18 ) Η ημερομηνία έναρξης ισχύος της σύμβασης θα δημοσιευτεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου .

ΕWΓ:Λ555ΘΜΒΓ17.95 ΦΦ:^5ΘΓΡ; ΣΕΤΘΠ:^01; Η ηε:^662^μμ; 74^Υειλεν; 3241^Υειψηεν;

Βεδιενερ : ΞΘΤΤ Πρ.:^Ψ;

Κθνδε:^41727 ΘΜΒΓ17
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Δεκεμβρίου 1988

για την τροποποίηση της απόφασης 82/947/ΕΟΚ δυνάμει της οποίας επιτρέπεται στο Ηνωμένο Βασίλειο να περιορίσει την εμπορία σπόρων προς σπορά ορισμένων ποικιλιών καλλιεργουμένων φυτικών ειδών

(Το κείμενο στην αγγλική γλώσσα είναι το μόνο αυθεντικό)

(88/625/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 15 παράγραφοι 2, 3 και 7,

Εκτιμώντας:

ότι, σύμφωνα με το άρθρο 15 παράγραφος 1 της οδηγίας 70/457/ΕΟΚ, οι σπόροι προς σπορά και τα φυτά ποικιλιών καλλιεργουμένων φυτικών ειδών που έχουν γίνει επίσημα αποδεκτά σε ένα τουλάχιστον κράτος μέλος σύμφωνα με τις διατάξεις της εν λόγω οδηγίας, δεν υπόκεινται πλέον καταρχήν σε κανέναν περιορισμό εμπορίας ως προς την ποικιλία στην Κοινότητα·

ότι, ωστόσο, το άρθρο 15 παράγραφος 2 της οδηγίας 70/457/ΕΟΚ προβλέπει ότι δύναται να επιτραπεί σε κράτος μέλος, κατόπιν αιτήσεώς του, να απαγορεύσει την εμπορία σπόρων προς σπορά και φυτών ορισμένων ποικιλιών·

ότι επιτρέπεται στο Ηνωμένο Βασίλειο, δυνάμει της απόφασης 82/947/ΕΟΚ της Επιτροπής (3), να απαγορεύσει την εμπορία σπόρων προς σπορά ορισμένων ποικιλιών καλλιεργούμενων φυτικών ειδών, και ιδίως της ποικιλίας μαλακού σίτου campremy·

ότι, για την ποικιλία campremy, η έγκριση χορηγήθηκε διότι η ποικιλία δεν θεωρήθηκε σύμφωνα με τους εθνικούς κανόνες που διέπουν την αποδοχή ποικιλιών στο Ηνωμένο Βασίλειο και που εφαρμόζονται στο πλαίσιο των ισχυουσών κοινοτικών διατάξεων· ότι είναι επαρκώς ομοιόμορφη όσον αφορά ορισμένα από τα χαρακτηριστικά της (άρθρο 15 παράγραφος 3 στοιχείο α) της οδηγίας 70/457/ΕΟΚ)·

ότι τώρα η ποικιλία μπορεί να θεωρηθεί επαρκώς ομοιόμορφη και ότι το Ηνωμένο Βασίλειο ζήτησε να ακυρωθεί η έγκριση·

ότι η έγκριση, ως εκ τούτου, δεν δικαιολογείται πλέον από την προαναφερόμενη διάταξη της οδηγίας 70/457/ΕΟΚ και ότι, κατά συνέπεια, πρέπει να τροποποιηθεί η απόφαση 82/947/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 παράγραφος ΙΙ της απόφασης 82/947/ΕΟΚ, καταργείται το ακόλουθο σημείο:

«2. Triticum aestivum L.

Campremy».

Άρθρο 2

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 8 Δεκεμβρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 187 της 16. 7. 1988, σ. 31.

(3) ΕΕ αριθ. L 383 της 31. 12. 1982, σ. 23.
ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Οκτωβρίου 1988 περί εγκρίσεως του προγράμματος για την εξάλειψη της κλασικής πανώλης των χοίρων που υπέβαλε η Ομοσπονδιακή Δημοκρατία της Γερμανίας ( Το κείμενο στη γερμανική γλώσσα είναι το μόνο αυθεντικό ) ( 88/614/ΕΟΚ ) ( 88/614/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων ( 1 ), όπως τροποποιήθηκε τελευταία από την οδηγία 87/487/ΕΟΚ ( 2 ), και ιδίως το άρθρο 3α,

την απόφαση 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξάλειψη της κλασικής πανώλης των χοίρων ( 3 ), όπως τροποποιήθηκε τελευταία από την απόφαση 87/488/ΕΟΚ ( 4 ), και ιδίως το άρθρο 5,

Εκτιμώντας :

ότι, με επιστολή της 29ης Δεκεμβρίου 1987, η Ομοσπονδιακή Δημοκρατία της Γερμανίας ανακοίνωσε στην Επιτροπή ένα νέο πρόγραμμα για την ολοκλήρωση της εξάλειψης της κλασικής πανώλης των χοίρων - ότι, κατόπιν εξετάσεως, διαπιστώθηκε ότι το εν λόγω πρόγραμμα είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων ( 5 ), όπως τροποποιήθηκε τελευταία από την οδηγία 87/486/ΕΟΚ (6 ), και με την οδηγία 80/1095/ΕΟΚ και ότι, κατά συνέπεια, πληρούνται οι όροι για χρηματοδοτική συμμετοχή εκ μέρους της Κοινότητας - ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής - ότι έχει ζητηθεί η γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1 Εγκρίνεται το πρόγραμμα για την ολοκλήρωση της εξάλειψης της κλασικής πανώλης των χοίρων που υπέβαλε η Γερμανία .

Άρθρο 2 Η Γερμανία, από την 1η Ιανουαρίου 1988, θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1 .

Άρθρο 3 Η παρούσα απόφαση απευθύνεται στην Ομοσπονδιακή Δημοκρατία της Γερμανίας .

Βρυξέλλες, 27 Οκτωβρίου 1988 .

Για την Επιτροπή Frans ANDRIESSEN Αντιπρόεδρος ( 1 ) ΕΕ αριθ . L 325 της 1 . 12 . 1980, σ . 1 .

( 2 ) ΕΕ αριθ . L 280 της 3 . 10 . 1987, σ . 24 .

( 3 ) ΕΕ αριθ . L 325 της 1 . 12 . 1980, σ . 5 .

( 4 ) ΕΕ αριθ . L 280 της 3 . 10 . 1987, σ . 26 .

( 5 ) ΕΕ αριθ . L 47 της 21 . 2 . 1980, σ . 11 .

( 6 ) ΕΕ αριθ . L 280 της 3 . 10 . 1987, σ. 21 .